CELEX: 62014CN0488
Language: sk
Date: 2014-11-04 00:00:00
Title: Vec C-488/14: Návrh na začatie prejudiciálneho konania, ktorý podal Curtea de Apel Oradea (Rumunsko) 4. novembra 2014 – SC Max Boegl România a iní/RA Aeroportul Oradea a iní

26.1.2015   
               
               
                  SK
               
               
                  Úradný vestník Európskej únie
               
               
                  C 26/10
               
            Návrh na začatie prejudiciálneho konania, ktorý podal Curtea de Apel Oradea (Rumunsko) 4. novembra 2014 – SC Max Boegl România a iní/RA Aeroportul Oradea a iní
      (Vec C-488/14)
      (2015/C 026/12)
      Jazyk konania: rumunčina
      
         Vnútroštátny súd, ktorý podal návrh na začatie prejudiciálneho konania
      
      Curtea de Apel Oradea
      
         Účastníci konania pred vnútroštátnym súdom
      
      
         Žalobcovia: SC Max Boegl România SRL, SC UTI Grup SA, Astaldi SpA, SC Construcții Napoca SA
      
         Žalovaný: RA Aeroportul Oradea, SC Porr Construct SRL, Teerag-Asdag Aktiengesellschaft, SC Col-Air Trading SRL, AVZI SA, Trameco SA, Iamsat Muntenia SA
      
         Prejudiciálna otázka
      
      Majú sa ustanovenia článku 1 ods. 1, 2 a 3 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác
       (1)
       a článku 1 ods. 1, 2 a 3 smernice Rady 92/13/EHS z 25. februára 1992, ktorou sa koordinujú zákony, iné právne predpisy a správne opatrenia o uplatňovaní právnych predpisov Spoločenstva o postupoch verejného obstarávania subjektov pôsobiacich vo vodárenskom, energetickom, dopravnom a telekomunikačnom sektore
       (2)
      , zmenené a doplnené smernicou Európskeho parlamentu a Rady 2007/66/ES
       (3)
       z 11. decembra 2007, 
      ktorou sa menia a dopĺňajú smernice Rady 89/665/EHS a 92/13/EHS, pokiaľ ide o zvýšenie účinnosti postupov preskúmania v oblasti zadávania verejných zákaziek
      , vykladať v tom zmysle, že bránia právnej úprave, ktorá podmieňuje prístup k postupom preskúmavania rozhodnutí obstarávateľa povinnosťou zložiť vopred „zábezpeku dobrého správania“ upravenú v článkoch 271a a 271b naliehavého uznesenia vlády č. 34/2006?
      
         (1)  Ú. v. ES L 395, s. 33; Mim. vyd. 06/001, s. 246.
      
         (2)  Ú. v. ES L 76, s. 14, Mim. vyd. 06/001, s. 315.
      
         (3)  Smernica Európskeho parlamentu a Rady 2007/66/ES z 11. decembra 2007, ktorou sa menia a dopĺňajú smernice Rady 89/665/EHS a 92/13/EHS, pokiaľ ide o zvýšenie účinnosti postupov preskúmania v oblasti zadávania verejných zákaziek (Ú. v. EÚ L 335, s. 31).